સામગ્રી: ઉદાહરણ તરીકે દુનિયા હજી પણ એ નથી જાણતી કે કિમ જોંગ-ઉનની ઉંમર શું છે.

પરંતુ તેમના સહપાઠીઓ અને ઉત્તર કોરિયા છોડીને ભાગનારા લોકો તેમના અંગત જીવન વિશે અનેક પ્રકારની મહત્ત્વની જાણકારીઓ આપતા રહે છે. 

એવી જાણકારીઓ સામે આવી છે કે કિમ જોંગ-ઉન અંગેની આ પાંચ મહત્ત્વની બાબતો કદાચ તમે નહીં જાણતા હોવ. 

1- રાજકુમારો જેવી, પરંતુ એકલવાયી જિંદગી 

નિષ્ણાતોના જણાવ્યા પ્રમાણે, કિમ જોંગ-ઉનનો જન્મ 1982થી 1983ની વચ્ચે થયો હોવો જોઈએ. તેમનું બાળપણ રાજકુમારોની જેમ વીત્યું હતું. 

'એન.કે. લીડરશિપ વૉચ' નામની વેબસાઇટના નિર્દેશક માઇકલ મેડને બી.બી.સી.ને જણાવ્યું, "તેઓ મોટા-મોટા બંગલામાં રહેતા હતા, એક વિલાસી જિંદગી જીવી છે, પરંતુ એકલવાયું જીવન પસાર કર્યું છે."

કિમ જોંગ-ઉનના પિતા કિમ જોંગ-ઉલના પૂર્વ સુરક્ષા જવાને અમેરિકાના ન્યૂઝ ગ્રૂપ 'એ.બી.સી.' સાથે વાત કરતા આવું જ કંઈક વર્ણન કર્યું છે. 

વર્ષ 2017માં ટોરન્ટોમાં લીએ કહ્યું હતું, "તેમની સાથે રમવા માટે કોઈ તેમની ઉંમરના બાળકો ન હતા, ત્યાં બધા વડીલો હતા, જે તેમને શિક્ષણ આપતા હતા."

ઉત્તર કોરિયાની સરકારે જે તસવીરો બહાર પાડી છે, તેમાં તેઓ ખૂબ નાની ઉંમરમાં જ સૈનિકના પોશાકમાં જોવા મળે છે, જે તેમના પદની ઓળખાણ કરાવે છે. 

મેડન કહે છે, "કિમના પરિવારમાં કોઈની રજા લીધા વિના કિમ જોંગ-ઉન સાથે સંપર્ક થઈ શકતો ન હતો."

"જો આવું કરવામાં આવે તો તેની સજા જેલ અથવા તો મોત હતી."

"તેમને બાળકોની સુરક્ષા કરવાની હતી કેમ કે, તેમનું અપહરણ થઈ શકતું હતું."

2. સ્વિટ્ઝરલૅન્ડમાં અભ્યાસ 

કિમ જોંગ-ઉને પોતાનો અભ્યાસ સ્વિટ્ઝરલૅન્ડના બ્રર્ફિલા પ્રદેશમાં આવેલી એક જર્મન સ્કૂલમાંથી કર્યો છે. 

વર્ષ 1966થી 2000 સુધી કિમ જોંગ-ઉનનો અભ્યાસ યુરોપમાં થયો. 

શરૂઆતમાં તેઓ તેમના માસીના સાથે રહ્યા, બાદમાં તેમના માસી અમેરિકા જતાં રહ્યાં અને બીજું નામ ધારણ કરી લીધું. 

જે દરમિયાન કિમે એક ગુપ્ત નામ સાથે જિંદગી જીવી હતી. 

'ધી વૉશિંગ્ટન પોસ્ટ'ને આપેલા ઇન્ટર્વ્યૂમાં તેમના માસીએ કહ્યું, "તે સમસ્યાઓ ઊભી કરનારો બાળક ન હતો, પરંતુ તે વારંવાર ચિડાઈ જતો અને તેનામાં સહનશીલતા ન હતી."

કિમની સાથે અભ્યાસ કરનારા લોકો કહે છે તેઓ તેમને દૂતાવાસમાં કામ કરનારા કોઈ કર્મચારીનું બાળક સમજતા હતા. તે શરમાળ હતો, પરંતુ તે એક સારો મિત્ર હતો.

3. બાસ્કેટબૉલના દીવાના 

એક સમયે કિમ જોંગ-ઉન સાથે બાસ્કેટબૉલ રમનારા માર્કો ઇમહૉક કહે છે, "તેઓ મોટાભાગે એક શરમાળ બાળકની જેમ...\nઅગાઉની સામગ્રીનો સારાંશ નીચે મુજબ કરી શકાય છે:
ઉત્તર કોરિયાના સર્વોચ્ચ નેતા કિમ જોંગ-ઉનની તસવીરો દુનિયાભરના અખબારોમાં હંમેશાં જોવા મળતી હોય છે, પરંતુ તેમનું અંગત જીવન વિશ્વ માટે હજી પણ એક રહસ્ય જેવું છે.